รัฐบาลไทย-ข่าวทำเนียบรัฐบาล-มหาดไทยประชุมระดมสมองเตรียมจัดทำแผนปฏิรูปองค์กร ระยะ 3 ปี (2562-2564) เพื่อเป็นกรอบและทิศทางการขับเคลื่อนการปฏิรูปหน่วยงาน รองรับนโยบายการพัฒนาประเทศ
วันพุธที่ 29 สิงหาคม 2561
มหาดไทยประชุมระดมสมองเตรียมจัดทําแผนปฏิรูปองค์กร ระยะ 3 ปี (2562-2564) เพื่อเป็นกรอบและทิศทางการขับเคลื่อนการปฏิรูปหน่วยงาน รองรับนโยบายการพัฒนาประเทศ
มหาดไทยประชุมระดมสมองเตรียมจัดทําแผนปฏิรูปองค์กร ระยะ 3 ปี (2562-2564) เพื่อเป็นกรอบและทิศทางการขับเคลื่อนการปฏิรูปหน่วยงาน รองรับนโยบายการพัฒนาประเทศ
วันนี้ (29 ส.ค. 61) เวลา 13.00 น. นายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมรับฟังความคิดเห็นต่อ (ร่าง) แผนปฏิรูปองค์การของกระทรวงมหาดไทยและสํานักงานปลัดกระทรวงมหาดไทย ระยะ 3 ปี (พ.ศ. 2562-2564) และข้อเสนอการเปลี่ยนแปลงระยะสั้น ระยะกลาง และระยะยาว (5 ปี 10 ปี และ 20 ปี) ณ ห้องบุหงา ชั้น 3 โรงแรมโกลเด้นทิวลิป ซอฟเฟอริน กรุงเทพมหานคร จัดโดยกลุ่มพัฒนาระบบบริหาร สํานักงานปลัดกระทรวงมหาดไทย โดยมีวัตถุประสงค์เพื่อจัดทําข้อเสนอการเปลี่ยนแปลงในภาพรวมของกระทรวงมหาดไทยให้ครอบคลุมในทุกด้าน ทั้งด้านการปรับปรุงโครงสร้าง/กระบวนการทํางาน ด้านกฎหมาย ด้านบุคลากร รวมถึงประสิทธิภาพการบริหารจัดการภาครัฐกับภาคเอกชน ตลอดจนการปรับปรุงประสิทธิภาพในการปฏิบัติราชการ และการจัดทําแผนปฏิรูปองค์การ เพื่อเป็นกรอบและทิศทางในการขับเคลื่อนการปฏิรูปองค์การให้เป็นไปตามแผนการพัฒนาประเทศ และนโยบายรัฐบาล โดยมีผู้บริหารระดับสูงของกระทรวงมหาดไทย ผู้ว่าราชการจังหวัด หัวหน้าสํานักงานจังหวัด ผู้แทนกลุ่มจังหวัด คณะที่ปรึกษาโครงการฯ และผู้เกี่ยวข้อง เข้าร่วมการประชุม
โอกาสนี้ รองปลัดกระทรวงมหาดไทย ได้กล่าวขอบคุณผู้ทรงคุณวุฒิจากสํานักงาน ก.พ.ร. และผู้แทนของหน่วยงานต่างๆ ที่ได้ให้ความสําคัญในการจัดทําแผนปฏิรูปองค์การของกระทรวงมหาดไทย ซึ่งการประชุมในวันนี้ สืบเนื่องจากภายหลังที่กระทรวงมหาดไทยได้จัดทํา (ร่าง) แผนปฏิรูปองค์การของกระทรวงมหาดไทยและสํานักงานปลัดกระทรวงมหาดไทย ระยะ 3 ปี (พ.ศ.2562-2564) ขึ้น และได้มีการประชุมรับฟังความคิดเห็นฯ จากหน่วยงานต่างๆ รวมทั้งผู้ทรงคุณวุฒิ จากสํานักงาน ก.พ.ร. เมื่อวันที่ 18 มิถุนายน 2561 รวมทั้งได้นําข้อเสนอและความคิดเห็นที่ได้จากการประชุมมาปรับปรุง/แก้ไข (ร่าง) แผนปฏิรูปฯ ดังกล่าว
สําหรับการประชุมในวันนี้ มีประเด็นสําคัญดังนี้ 1. การรับฟังผลการพิจารณาแผนปฏิรูปองค์การของกระทรวงมหาดไทย โดยคณะที่ปรึกษาโครงการจัดทําแผนปฏิรูปองค์การฯ และผูทรงคุณวุฒิ จากสํานักงาน ก.พ.ร. ทั้งในส่วนของการทบทวนValue PropositionและStrategic Focusและแนวทางการพัฒนาองค์การระยะสั้น ระยะกลาง ระยะยาว 2. ผลการพิจารณาแผนปฏิรูปองค์การของส่วนราชการระดับกรม และ 3.แนวทางการปรับปรุงแผนปฏิรูป ซึ่งประกอบด้วย 1) การจัดทําข้อเสนอการเปลี่ยนแปลงในระยะ 3 ปี (ปีงบประมาณ พ.ศ. 2562–2564) โดยเฉพาะประเด็นตามความเห็นผู้ทรงคุณวุฒิ เพื่อการประเมินต่อไป และ 2) การปรับปรุงข้อเสนอการเปลี่ยนแปลงในระยะ 3 ปี ในแผนปฏิรูปองค์การ และการจัดทําโครงการสําคัญ เพื่อสอดคล้องเชื่อมโยงกับValue PropositionและStrategic Focusรวมทั้งการรับฟังความคิดเห็นข้อเสนอแนะสําหรับการปรับเปลี่ยน เพื่อใช้เป็นข้อมูลในการจัดทําแผนปฏิรูปองค์การฉบับสมบูรณ์จองหน่วยงาน ซึ่งจะครอบคลุมแนวทางการพัฒนาองค์การทั้งในระยะสั้น ระยะกลาง และระยะยาวต่อไป
จากนั้นที่ประชุมได้เปิดโอกาสให้ผู้บริหารระดับสูงของกระทรวงมหาดไทย ผู้แทนส่วนราชการในสังกัดกระทรวงมหาดไทย และผู้แทนจังหวัดและกลุ่มจังหวัด ร่วมแสดงความคิดเห็น เพื่อนํามาทบทวนและปรับปรุงการจัดทํา (ร่าง) แผนปฏิรูปฯ ดังกล่าว โดยข้อสังเกตการปฏิรูปองค์การ ในภาพรวมของกระทรวงมหาดไทย มีประเด็นสําคัญสรุปได้ดังนี้ - ด้านบทบาทภารกิจ ควรมีบทบาทหลักในการบูรณาการแผนพัฒนาพื้นที่ทุกระดับ ตั้งแต่แผนชุมชน ตําบล อําเภอ จังหวัด กลุ่มจังหวัด ให้เป็นแผนเดียวกัน (one plane)โดยมีความสอดคล้องกับนโยบายรัฐบาลและยุทธศาสตร์ชาติ และสามารถพัฒนาและแก้ไขปัญหาของพื้นที่ได้สอดคล้องกับความต้องการของประชาชาชนอย่างแท้จริง - ด้านอื่นๆ เช่น การเปิดโอกาสให้ภาคเอกชน สถาบันการศึกษา และภาคส่วนอื่นๆ เข้ามามีส่วนร่วมในการพัฒนา เช่นเดียวกับการพัฒนาSmart Cityของจังหวัดขอนแก่น เป็นต้น
ท้ายนี้ รองปลัดกระทรวงมหาดไทย ได้กล่าวเน้นย้ําว่า การปฏิรูปองค์การถือเป็นเรื่องสําคัญ ที่ทุกส่วนราชการและหน่วยงานต่างๆ ในสังกัด ต้องร่วมมือกันและช่วยกันในการวางแผนการปฏิรูปองค์การ เพื่อให้สอดรับกับยุคสมัยที่เปลี่ยนแปลงไป ซึ่งองค์การจําเป็นต้องมีการปรับตัวให้เข้ากับยุคสมัย ทั้งนี้ได้ขอให้ทุกหน่วยงานนําข้อสังเกตที่ได้จากการประชุมครั้งนี้ ไปปรับแผนปฏิรูปองค์การของส่วนราชการของตน เพื่อให้สามารถนําแผนไปใช้งานได้จริง และสอดรับตามนโยบายการพัฒนาประเทศ รวมทั้งสามารถนํานโยบายไปสู่การปฏิบัติได้ ภายใต้ปณิธาน "บําบัดทุกข์ บํารุงสุข" เพื่อให้พี่น้องประชาชนได้อยู่ดีกินดี ตามภารกิจหลักของกระทรวงมหาดไทย เพื่อให้ประเทศก้าวสู่ความมั่นคง มั่งคั่ง และยั่งยืน